Page:Latin for beginners (1911).djvu/248

222 CIVIL WAR BREAKS OUT :. Manēbitisne in reliquum tempus in fidē, hāc rebelliōne condōnāta?

Tum vērō captīvī multīs cum lacrimīs iūrāvērunt sē in fidē mansūrōs esse, et Caesar eōs incolumīs domum dīmīsit. LXXV. CIVIL WAR BREAKS OUT BETWEEN CAESAR AND POMPEY • THE BATTLE OF PHARSALIA Nē confectō quidem bellō Gallicō, bellum cīvīle inter Caesarem et Pompēium exortum est. Nam Pompēius, quī summum imperium petēbat, senātuī persuāserat ut Caesarem reī pūblicae hostem iūdicāret et exercitum eius dīmittī iubēret. Quibus cognitīs rēbus Caesar exercitum suum dīmittere recūsāvit, atque, hortātus mīlitēs ut ducem totiēns victōrem ab inimīcōrum iniūriīs dēfenderent, imperāvit ut sē Rōmam sequerentur. Summā cum alacritāte mīlitēs pāruērunt, et trānsitō Rubicōne initium bellī cīvīlis factum est.

Italiae urbēs quidem omnēs ferē rēbus Caesaris favēbant et eum benignē excēpērunt. Quā rē commōtus Pompēius ante Caesaris adventum Rōmā excessit et Brundisium pervēnit, inde paucīs post diēbus cum omnibus cōpiīs ad Ēpīrum mare trānsiit. Eum Caesar cum septem legiōnibus et quīngentīs equitibus secūtus est, et īnsignis inter Caesaris comitātum erat Pūblius.

Plūribus leviōribus proeliīs factīs, tandem cōpiae adversae ad Pharsalum in Thessaliā sitam castra posuērunt. Cum Pompēī exercitus